

**Lietuvoje veikiančių bankų tvarumo politikos tyrimo ataskaita**

2021 m. gruodis

Vilnius, 2021 m. gruodžio 29 d.

Įžanga

Finansų įstaigos atlieka svarbų vaidmenį siekiant išspręsti socialines ir aplinkosaugines problemas, su kuriomis susiduria žmonija. Pasauliui dorojantis su iššūkiais – tokiais, kaip spartėjanti klimato kaita, sukelta žmogaus ūkinių veiklų, lyčių nelygybė darbo rinkoje, žmogaus teisių pažeidimai bei biologinės įvairovės nykimas – finansinės institucijos gali padėti spręsti šiuos iššūkius ribodamos kapitalo teikimą veikloms, kurios neigiamai veikia aplinką ir visuomenę.

Nevyriausybinės organizacijos kritikuoja finansų institucijas už jų atsainų požiūrį į globalias problemas bei perdėtą orientavimąsi į pelno siekimą, ignoruojant ekologines bei socialines problemas. Lietuva – ne išimtis. Vartotojams atstovaujanti nevyriausybinė organizacija Vartotojų aljansas taip pat ėmėsi iniciatyvos skatinti bankus ir kitas finansų sektoriaus institucijas pertvarkyti savo veiklą ir orientuotis ne vien į perdėtą pelno siekimą, bet skirti esminį dėmesį socialiai atsakingam finansų valdymui.

Vartotojų aljansas ir globalus „Fair Finance International“ tinklas (<https://fairfinanceguide.org/ff-international/home/>) skatina bankus stabdyti finansavimą įmonėms, kurios prisideda prie neigiamo poveikio aplinkai didinimo, ar kitų socialinių problemų kūrimo. Todėl Vartotojų aljansas pradėjo SURF (angl. Raising Consumer Awareness towards SUstainability in Retail Finance) projektą, pritaikė tarptautinę „Fair Finance Guide International“ (FFGI) metodologiją ir įvertino didžiausių Lietuvoje veikiančių bankų darnaus ir socialiai atsakingo vystymosi politiką.

Vartotojų aljansas – tai 2012 m. septynių vartotojų organizacijų įkurtas, o dabar jau per dešimtį nevyriausybinių organizacijų buriantis susivienijimas, į kurį įeina Asmens privatumo gynimo ir duomenų apsaugos asociacija, asociacija „Už sąžiningą bankininkystę“, Draudėjų asociacija, Finansų ir kreditų valdymo asociacija, Lietuvos bankų klientų asociacija, Lietuvos gyventojų patarėjų sąjunga, Lietuvos vartotojų asociacija, Lietuvos vartotojų sąjunga, Vartotojų teisių gynimo centras, Vartotojų teisių institutas ir viešoji įstaiga „Žiedinė ekonomika“.

„Fair Finance International“ tinklas reitinguoja ir palygina pirmaujančius kiekvienos šalies bankus pagal aplinkos, socialinius ir valdymo kriterijus. Šis tinklas veiklą pradėjo 2014 m., jį sudaro pilietinės visuomenės organizacijų koalicijos Europoje (Belgijoje, Prancūzijoje, Vokietijoje, Nyderlanduose, Norvegijoje bei Švedijoje) ir kitose pasaulio šalyse (Brazilijoje, Kambodžoje, Indijoje, Japonijoje, Tailande, Filipinuose, Vietname). Kiekvienoje šalyje koalicijos yra įvertinusios jų šalyse veikiančius bankus pagal FFGI metodologiją ir sukūrusios internetines svetaines, kuriose vartotojai ir kitos suinteresuotos šalys palyginti savo šalių finansų įstaigas pagal įvairias socialines bei ekologines temas. Be to, koalicijos nariai reguliariai skelbia tyrimus konkrečiomis tvarumo temomis ir atskirų atvejų analizes, bandydami įvertinti, ar ir kaip finansų įstaigos realiai taiko tvarumo kriterijus savo kasdieninėje praktikoje, o ne vien tik deklaruoja besilaikančios tvarumo.

Lietuvoje pirmasis „Fair Finance International“ [metodologija](https://fairfinanceguide.org/media/495987/2019-075-ffgi-policy-assessment-2019-methodology-200213-edit-200709.pdf) paremtas tyrimas jau buvo skelbtas 2021 metų liepos mėnesį. Antrasis, atnaujintas tyrimas buvo atliktas po pusės metų siekiant išsiaiškinti, ar bankai patobulėjo anksčiau tiriamose srityse bei kokia bankų situacija yra keturiose naujose temose (žiūrėti metodologijos skiltį). Vartotojų aljanso specialiai šiam tyrimui surinkta komanda buvo apmokyta tyrimų instituto „Profundo“ specialistų iš Nyderlandų, kurie sukūrė metodologiją ir bankų reitingavimo sistemą „Fair Finance International“ tinklui. Tyrimu tikimasi paskatinti Lietuvoje veikiančius bankus atlikti tvaresnes finansines operacijas, siekiant sumažinti neigiamą finansinio sektoriaus poveikį aplinkai ir visuomenei.

Tyrimas remiasi detalia metodologija, kuri yra paremta net 422 tarptautiniais standartais, vertinimo kriterijais bei direktyvomis. Bendresne prasme, tyrimo tikslas yra skatinti finansines institucijas didinti dėmesį socialinei atsakomybei tiek bankų vidinėje veikloje, tiek investuojant bei finansuojant kitas įmones (savo klientus). Socialinės atsakomybės rekomendacijų standartas ISO 26000:2010 socialinę atsakomybę apibrėžia kaip „organizacijos atsakomybę už savo sprendimų poveikį ir su visuomene ir aplinka susijusią veiklą per skaidrų ir etišką elgesį prisidedant prie tvaraus vystymosi, įskaitant sveikatą ir visuomenės gerovę, atsižvelgiant į suinteresuotų šalių lūkesčius bei veiklą, kuri atitinka galiojančius įstatymus ir tarptautines etiško elgesio praktikas. Tokios veiklos yra praktikuojamos visoje organizacijoje ir jos santykiuose su kitomis organizacijomis bei suinteresuotais asmenimis“. (ISO 2010)

Tyrimo tikslas ir uždaviniai

Šio tyrimo tikslas – įvertinti Lietuvoje veikiančių bankų vykdomą tvarumo politiką ir pateikti gautą informaciją vartotojams.

Pagrindiniai uždaviniai:

1) išanalizuoti bankų teikiamus ir viešai prieinamus finansinius dokumentus bei deklaruojamas politikas;

2) išanalizuoti keturias naujas temas;

3) įvertinus dokumentus apskaičiuoti kiekvieno banko balą pagal „Fair Finance International“ metodologiją;

4) palyginti pirmą ir antrą rezultatus penkiose temose;

5) pateikti rekomendacijas bei paskelbti galutinius tyrimo rezultatus.

Tyrimo eiga

Vertinama tik viešai prieinama informacija apie tvarumo integraciją bankų vidinėje struktūroje bei keliamus reikalavimus finansuojamoms įmonėms. Pirmo tyrimo metu buvo analizuojamos penkios pagrindinės temos: klimato kaita, žmogaus teisės, gamtos apsauga, lyčių lygybė bei darbuotojų teisės. Antro tyrimo metu buvo stebimas šių penkių temų pokytis bei tiriamos dar keturios naujos temos: gyvūnų gerovė, korupcija, mokesčiai, sveikata.

Tyrimas vyko trimis etapais:

1. Informacijos peržiūrėjimas. Buvo peržiūrėti ir įvertinti kiekvieno banko viešai deklaruojami įsipareigojimai tvarumo srityje.

2. Rezultatų aptarimas su bankais. Gauta informacija buvo pasidalinama su bankais, laukiama grįžtamojo ryšio.

3. Rezultatų įvertinimas, atsižvelgiant į bankų pateiktą informaciją. Buvo atliekamas papildomas įvertinimas remiantis informacija, gauta iš bankų po peržiūros.

Metodologija

Šiam tyrimui pasirinkta „Fair Finance International“ organizacijos [metodologija](https://fairfinanceguide.org/media/495987/2019-075-ffgi-policy-assessment-2019-methodology-200213-edit-200709.pdf), sukurta „Profundo“ tyrimo instituto viešosios politikos ekspertų. „Fair Finance“ vienija virš 100 pilietinės visuomenės iniciatyvų ir veikia 13 pasaulio šalių. Ši metodologija vadovaujasi aplinkos, valdysenos ir socialiniais veiksniais (ESG, angl. Environment, Social, Governance). Tyrimas analizuoja devynias plataus spektro (angl. crosscutting) temas: gamtos apsauga, žmogaus teisės, darbuotojų teisės, klimato kaita, lyčių lygybė, gyvūnų gerovė, sveikata, mokesčiai, korupcija. Tyrime buvo įvertinti šeši didžiausi Lietuvoje veikiantys komerciniai bankai: Šiaulių bankas, Medicinos bankas, „Luminor“, „Citadele“, „Swedbank“ ir SEB. Atsižvelgiant į metodologiją, tyrimui buvo naudojama tik viešai prieinama informacija.

Rezultatai buvo vertinami dešimties balų skalėje – kuo didesnis balas, tuo daugiau dėmesio banko veikloje skiriama atitinkamai temai. „0“ reiškia, kad bankas pateikė duomenis, bet tie duomenys nėra pakankami suteikti bankui balą už jo pastangas toje srityje; nulis gali taip pat reikšti, kad duomenys nebuvo apskritai pateikti. Pagal tyrimo metodologiją, bankai balus gauna atsižvelgiant į jų viešosios politikos turinį bei politikos apimtį. Pavyzdžiui, jei bankas savo viešojoje politikoje pateikia informaciją, atitinkančią tyrimo kriterijus, jam jau yra skiriama 50 proc. pilno balo. Jei banko pateikta vieša politika yra taikoma konkrečiose banko veiklos srityse (įmonių kreditai, projektų finansavimas, banko turto valdymas, klientų turto valdymas), už kiekvieną tokią veiklą bankas papildomai gauna dar po aštuntadalį balo.

Iššūkiai

Pirmojo tyrimo metu buvo susidurta su pora iššūkių: informacijos stoka ir bankų vengimas pateikti informaciją. Informacija kelių bankų (Medicinos bankas, „Citadele“, Šiaulių bankas, „Luminor“) interneto svetainėse buvo ribota. Pradėjus tyrimą, buvo analizuojamos 2019 metų metinės ataskaitos bei kita naujausia viešai skelbiama informacija, tačiau, gavus atsakymą iš bankų, buvo įtraukta ir informacija iš naujausių metinių ataskaitų. Kai kurie bankai informavo tyrimo komandą, kad su tyrimu susijusi informacija bus pateikiama vėliau („Luminor“). Kitas iškilęs apribojimas – nepakankamai išsamūs atsakymai iš bankų. Laiku atsakymus pateikė „Swedbank“, SEB bankas, Šiaulių bankas ir Medicinos bankas. „Luminor“ atsakymus dėl objektyvių priežasčių pateikė šiek tiek vėliau. „Citadele“ komentaro nepateikė dėl laiko atsakymui stokos.

Antrojo tyrimo metu šie iššūkiai smarkiai sumažėjo. Nors kai kurie atsakymai nebuvo išsamūs (Medicinos bankas), atsakymus bei tyrimo rezultatų komentarus gavome iš visų tyrime dalyvavusių bankų. Be papildomos informacijos ir komentarų, bankų atstovai taip pat pateikė vidaus politikas, kurios nepatenka į šio tyrimo apimtį, todėl nebuvo papildomai vertinamos. Antrojo – 2021 m. gruodžio – tyrimo metu išanalizuoti 2020 ir 2021 metų dokumentai bei politikos.

Rezultatai

Žemiau nurodyti tyrimo rezultatai. Pirmoje lentelėje nurodomi galutiniai tyrimo rezultatai devyniose temose. Antroje lentelėje nurodomi pirmojo (liepos mėnesio) ir antrojo (gruodžio mėnesio) tyrimo rezultatai penkiose temose bei pastebimas pokytis dėl atnaujintų dokumentų.

|  |  |  |  |  |  |  |
| --- | --- | --- | --- | --- | --- | --- |
|  | **Citadele** | **Luminor** | **Medicinos bankas** | **SEB** | **Swedbank** | **Šiaulių bankas** |
| **Gyvūnų gerovė** | 0 | 0 | 0 | 0 | 2,0 | 0 |
| **Klimato kaita** | 0 | 3,8 | 0 | 5,7 | 6,1 | 0,2 |
| **Korupcija** | 2,5 | 4,2 | 0 | 8,8 | 7,5 | 1,3 |
| **Lyčių lygybė** | 0 | 1,3 | 1,3 | 5,8 | 5,1 | 0 |
| **Sveikata** | 0,7 | 2,2 | 0 | 1,1 | 4,5 | 0 |
| **Žmogaus teisės** | 0 | 2,6 | 0 | 8,5 | 9,1 | 0,8 |
| **Darbuotojų teisės** | 0 | 1,8 | 0 | 7,0 | 7,4 | 0,3 |
| **Gamta** | 0 | 2,1 | 0 | 6,9 | 5,9 | 0,2 |
| **Mokesčiai** | 0 | 2,9 | 0 | 6,3 | 5,3 | 2,6 |
| **Vidurkis (balais)** | **0,4** | **2,3** | **0,1** | **5,6** | **5,9** | **0,6** |
| Vidurkis (%) | 4 | 23 | 1 | 56 | 59 | 6 |

*1 lentelė. Galutinio 2021 m. gruodžio mėnesio vertinimo rezultatai (9 temos).*

Pirma lentelė nurodo, kad didžiausią visų temų vidurkį gruodžio mėnesio tyrimo metu surinko „Swedbank“ (5,9) ir SEB (5,6). Trečioje vietoje „Luminor“ surinkęs 2,3 balus iš 10. Ketvirtoje – Šiaulių bankas (0,6), penktoje – „Citadele“ (0,4), šeštoje vietoje – Medicinos bankas surinkęs 0,1 balą iš 10.

* Gyvūnų gerovės temoje aukščiausią balą (2 iš 10) surinko „Swedbank“. Kiti bankai surinko 0 balų.
* Klimato kaitos temoje „Swedbank“ taip pat pasirodė geriausiai (6,1), antroje vietoje SEB (5,7), trečioje „Luminor“ (3,8), ketvirtoje – Šiaulių bankas (0,2). „Citadele“ ir Medicinos bankas balų nesurinko.
* Korupcijos temoje daugiausia balų surinko SEB (8,8). Antroje vietoje „Swedbank“ (7,5), trečioje – „Luminor“ (4,2), ketvirtoje – „Citadele“ (2,5), penktoje – Šiaulių bankas (1,3). Medicinos bankas balų nesurinko.
* Lyčių lygybės temoje pirmavo SEB (5,8 balai iš 10). Antroje vietoje „Swedbank“ (5,1). „Luminor“ ir Medicinos bankas surinko po 1,3 balo. Šiaulių bankas ir „Citadele“ balų nesurinko.
* Sveikatos temoje pirmavo „Swedbank“ (4,5 balai). Antroje vietoje – „Luminor“ (2,2), trečioje – SEB (1,1), ketvirtoje – „Citadele“ (0,7). Medicinos bankas ir Šiaulių bankas balų nesurinko.
* Žmogaus teisių temoje daugiausia balų surinko „Swedbank“ (9,1). Antroje vietoje – SEB (8,5), trečioje – „Luminor“ (2,6), ketvirtoje – Šiaulių bankas (0,8). Medicinos bankas ir „Citadele“ balų nesurinko.
* Darbuotojų teisių apsaugos srityje daugiausia balų surinko „Swedbank“ (7,4). Antroje vietoje – SEB (7,0), trečioje vietoje – „Luminor“ (1,8), ketvirtoje – Šiaulių bankas (0,3). Medicinos bankas ir „Citadele“ balų nesurinko.
* Gamtos temoje pirmavo SEB (6,9 balai iš 10). Antroje vietoje – „Swedbank“ (5,9). Trečioje vietoje – „Luminor“ (2,1), ketvirtoje – Šiaulių bankas (0,2). Medicinos bankas ir „Citadele“ balų nesurinko.
* Mokesčių temoje pirmavo SEB (6,3 balai iš 10). Antroje vietoje – „Swedbank“ (5,3). Trečioje vietoje – „Luminor“ (2,9), ketvirtoje – Šiaulių bankas (2,6). Medicinos bankas ir „Citadele“ balų nesurinko.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | Citadele | | Luminor | | Medicinos bankas | | SEB | | Swedbank | | Šiaulių bankas | |
| I | II | I | II | I | II | I | II | I | II | I | II |
| Klimato kaita | 0 | 0 | 0 | 3,8 | 0 | 0 | 5,1 | 5,7 | 4,9 | 6,1 | 0,2 | 0,2 |
| Lyčių lygybė | 0 | 0 | 0,7 | 1,3 | 0 | 1,3 | 4,4 | 5,8 | 5,1 | 5,1 | 0 | 0 |
| Žmogaus teisės | 0 | 0 | 0 | 2,6 | 0 | 0 | 7,2 | 8,5 | 8,2 | 9,1 | 0,8 | 0,8 |
| Darbuotojų teisės | 0 | 0 | 0 | 1,8 | 0 | 0 | 5,8 | 7,0 | 7,1 | 7,4 | 0,1 | 0,3 |
| Poveikis gamtai | 0 | 0 | 0 | 2,1 | 0 | 0 | 6,3 | 6,9 | 5,9 | 5,9 | 0 | 0,2 |
| Vidurkis | 0 | 0 | 1% | 23% | 0 | 3% | 58% | 68% | 62% | 67% | 2% | 3% |
| Pokytis | **0%** | | **+22%** | | **+3%** | | **+10%** | | **+5%** | | **+1%** | |

*2 lentelė. Pirmojo (2021 m. liepos) ir antrojo (2021 m. gruodžio) tyrimo etapų penkių tiriamų temų palyginimas.*

Lyginant su pirmo tyrimo temų rezultatais (2 lentelė), antro tyrimo balai buvo aukštesni. Didžiausias pokytis matomas „Luminor“ banko (22%) atveju. Taip pat nemažas pokytis matomas SEB (10%) bei „Swedbank“ (5%) bankuose. Medicinos banko rezultatas pakilo 3%, o Šiaulių banko 1%. „Citadele“ banko rezultatas išliko 0.

„Luminor“ banko šuolis paaiškinamas dėl atnaujintos tvarumo politikos, kuri buvo publikuota 2021 metų gruodžio mėnesį. Kitų bankų išaugęs įvertinimo balas taip pat priklauso nuo atnaujintų politikos dokumentų.

Klausimai diskusijai ir rekomendacijos

Pirmojo tyrimo metu buvo pastebėta, kad iš tirtų pagrindinių Lietuvoje veikiančių bankų tik du bankai buvo aktyvūs visose tirtose temose (SEB bankas ir „Swedbank“). Antro tyrimo metu aktyvūs buvo kone visi bankai (išskyrus Medicinos banką, kurio atveju kaip tik šiuo metu vyksta pardavimo sandorio procesai). Kaip ir pirmo tyrimo metu, antrame tyrime kai kurie bankai nurodė, kad su tam tikromis tvarumo temomis susijusią informaciją skelbia banko vidiniuose dokumentuose. Deja, ši informacija nebuvo vertinama, nes pagrindinis tyrimo tikslas yra įvertinti viešai prieinamą informaciją, kuri būtų lengvai pasiekiama vartotojams. Kaip ir pirmojo tyrimo metu, aukščiausius balus gavę bankai yra tarptautiniai, surinkę mažiau balų – lietuviški bankai (išskyrus Citadele).

Tai galėtų reikšti, kad tarptautiniams tinklams priklausantys didesnieji bankai yra labiau imlūs globaliu mastu reiškiamam susirūpinimui tvarumu. Tačiau mažesnieji bankai, turintys daugiau manevro laisvės, gali labai lengvai įveikti atotrūkį, aktyviai įgyvendindami strateginius pokyčius ir formuodami tvarumą skatinančias politikas savo veikloje.

Atsižvelgiant į tyrimo rezultatus, bankams siūlomos šios rekomendacijos:

1) užtikrinti, kad aplinkosaugos, socialiniai bei valdysenos veiksniai (ESG) būtų įgyvendinami plačiu mastu visoje banko veikloje, būtų tinkamai aprašomi ir vykdomi pagal priimtas vidines politikas;

2) tiksliai nurodyti, kuriuose bankų veiklos sektoriuose (pvz., kredituojant tam tikras ekonomines veiklas) yra taikoma viešai publikuojama bankų tvarumo politiką rodanti informacija. Taip pat siūlome atskirai identifikuoti bankų nuosavų investicijų srityje ir klientų finansavimo srityje naudojamus dokumentus (politikas);

3) pateikti aiškią, suprantamą, viešą informaciją apie taikomas tvarumą skatinančias politikas klientams ir visiems vartotojams;

4) aktyviai kurti ir įgyvendinti tvarumo politiką, kuri atitiktų tarptautinius standartus;

5) prisidėti kuriant tvarią finansų sektoriaus ekosistemą;

6) skatinti naujų talentų, darbuotojų paiešką darnaus finansavimo klausimais bankuose.

Išvados

Pagal „Fair Finance International“ metodologiją tyrime nagrinėta šešių Lietuvoje veikiančių bankų viešai prieinama informacija apie jų su tvarumu susijusias veiklas. Buvo siekiama ištirti, kurių Lietuvoje veikiančių bankų viešai skelbiama, lengvai prieinama veiklos politika yra labiausiai susijusi su ESG principais, ir apie tai informuoti vartotojus. Pirmojo tyrimo metu paaiškėjo, kad šioje srityje aktyviausiai veikia du bankai – SEB bankas ir „Swedbank“. Antro tyrimo metu buvo pastebėtas aktyvesnis ne tik šių dviejų, bet ir kitų bankų bendradarbiavimas (išskyrus Medicinos banką). Antro tyrimo bendri bankų balai nėra aukšti (didžiausias 5,9 balo iš 10). Dėl šios priežasties visi Lietuvoje veikiantys bankai turėtų tobulinti savo politiką, susijusią su aplinkos apsauga bei visuomenės gerove.

\* \* \*

Šaltiniai

ISO (2010), ISO 26000: 2010. Socialinės atsakomybės gairės [Guidance on Social Responsibility], Geneva, Switzerland.

Swedbank. 2019. Metinė ir tvarumo ataskaita [Annual and Sustainability Report]. Žiūrėta liepos 14 d. 2021. URL: https://internetbank.swedbank.se/ConditionsEarchive/download?bankid=1111&id=WEBDOC-PRODE53581973

Swedbank Robur. 2020. Swedbank Robur atsakingų investicijų politika [Swedbank Robur‘s Policy for Responsible Investments]. Žiūrėta liepos 14 d. 2021. URL: https://online.swedbank.se/ConditionsEarchive/download?bankid=1111&id=WEBDOC-PPE1341385

Swedbank. 2018. Klimato apžvalga [Climate Review]. Žiūrėta liepos 14 d. 2021. URL: https://internetbank.swedbank.se/ConditionsEarchive/download?bankid=1111&id=WEBDOC-PPE1341622

Swedbank. 2020. Sektorių gairės [Sector Guidelines]. Žiūrėta liepos 14 d. 2021. URL: https://online.swedbank.se/ConditionsEarchive/download?bankid=1111&id=WEBDOC-PPE1341785

Swedbank. 2020. Įvairovės ir įtraukimo politika [Policy on diversity and Inclusion]. Žiūrėta liepos 14 d. 2021. URL: https://online.swedbank.se/ConditionsEarchive/download?bankid=1111&id=WEBDOC-PPE1341739

Swedbank. n.d. Lygybė, įvairovė ir įtraukimas [Equality, Diversity and Inclusion]. Žiūrėta liepos 14 d. 2021. URL: https://www.swedbank.com/sustainability/employees/equality-diversity-and-inclusion.html Swedbank. 2020. Žmogaus teisių politika [Policy on Human Rights]. Žiūrėta liepos 14 d. 2021. URL: https://online.swedbank.se/ConditionsEarchive/download?bankid=1111&id=WEBDOC-PPE1341666

Swedbank Robur. 2020. Pozicijos santrauka: vaikų teisės [Position Paper: Children Rights]. Žiūrėta liepos 14 d. 2021. URL: https://online.swedbank.se/ConditionsEarchive/download?bankid=1111&id=WEBDOC-PPE1340687

Swedbank. 2020. Sektoriaus gairės: miškininkystė [Sector Guidelines: Forestry]. Žiūrėta liepos 14 d. 2021. URL: https://online.swedbank.se/ConditionsEarchive/download?bankid=1111&id=WEBDOC-PPE1341780

Swedbank. 2020. Sektoriaus gairės: nuosavybė [Sector Guidelines: Property]. Žiūrėta liepos 14 d. 2021. URL: https://online.swedbank.se/ConditionsEarchive/download?bankid=1111&id=WEBDOC-PPE1341782

Swedbank. 2020. Sektoriaus gairės: metalas ir kasyba [Sector Guidelines: Metals and Mining]. Žiūrėta liepos 14 d. 2021. URL: https://online.swedbank.se/ConditionsEarchive/download?bankid=1111&id=WEBDOC-PPE1341786

Swedbank. 2020. Tvarumo politika [Sustainability Policy]. Žiūrėta liepos 14 d. 2021. URL: https://online.swedbank.se/ConditionsEarchive/download?bankid=1111&id=WEBDOC-PPE1341707

Swedbank. n.d. Kredito politika [Credit Policy]. Žiūrėta kovo 11 d. 2021. URL: https://www.swedbank.com/sustainability/strategy-andframework/sustainability-framework/policies/credit-policy.html

Swedbank. n.d. Susitarimai ir sistemos [Agreements and Frameworks]. Žiūrėta kovo 11 d. 2021. URL: https://www.swedbank.com/sustainability/strategy-and-framework/agreements-cooperations/agreements-and-frameworks.html

Swedbank. 2020. Pašalinimo sąrašas [Exclusion list]. Žiūrėta liepos 14 d. 2021. URL: https://online.swedbank.se/ConditionsEarchive/download?bankid=1111&id=WEBDOC-PPE1341384

Swedbank. 2021. Pozicijos pareiškimas: klimato kaita [Position Statement Climate Change]. Žiūrėta liepos 14 d. 2021. URL: https://online.swedbank.se/ConditionsEarchive/download?bankid=1111&id=WEBDOC-PPE1341798

Swedbank Robur. 2019. Klimato ataskaita 2019 [Climate Report 2019]. Žiūrėta liepos 14 d. 2021. URL: https://internetbank.swedbank.se/ConditionsEarchive/download?bankid=1111&id=WEBDOC-PRODE65944239

Swedbank Robur. 2019. Tvarios investicijos 2019 [2019 Sustainable investments]. Žiūrėta liepos 14 d. 2021. URL: https://internetbank.swedbank.se/ConditionsEarchive/download?bankid=1111&id=WEBDOC-PRODE61201366

Swedbank Robur. 2014. Swedbank Robur kriterijai įmonėms, kurios yra asocijuojamos su tarptautinių normų pažeidimu [Swedbank Robur‘s Criteria for Companies Associated with Violations of International Norms]. Žiūrėta liepos 14 d. 2021. URL: https://online.swedbank.se/ConditionsEarchive/download?bankid=1111&id=WEBDOC-PPE1340512

Swedbank. 2021. Sektoriaus gairės: Energetika [Sector Guidelines: Energy]. Žiūrėta liepos 14 d. 2021. URL: https://online.swedbank.se/ConditionsEarchive/download?bankid=1111&id=WEBDOC-PPE1341773

Swedbank. 2020. Metinė ir tvarumo ataskaita [Annual and Sustainability Report]. Žiūrėta liepos 14 d. 2021. URL: https://online.swedbank.se/ConditionsEarchive/download?bankid=1111&id=WEBDOC-PRODE78501331 7

Swedbank Robur. n.d. Apie Swedbank Robur [About Swedbank Robur]. Žiūrėta liepos 14 d. 2021. URL: https://swedbankrobur.com/aboutus.html

Swedbank Robur. 2021. Swedbank Robur atsakingų investicijų politika [Swedbank Robur‘s Policy for Responsible Investments]. Žiūrėta liepos 14 d. 2021. URL: https://online.swedbank.se/ConditionsEarchive/download?bankid=1111&id=WEBDOC-PPE1341385

Swedbank. 2020. Surinkta tvarumo informacija [Compiled Sustainability Information]. Žiūrėta liepos 14 d. 2021. URL: https://internetbank.swedbank.se/ConditionsEarchive/download?bankid=1111&id=WEBDOC-PRODE78731506

Swedbank AB. 2020. Metinė ataskaita [Annual Report]. Žiūrėta liepos 14 d. 2021.URL: https://www.swedbank.lt/static/pdf/about/finance/reports/2020\_annual\_report.pdf

Swedbank. 2018. Anglies pėdsako ataskaita [Carbon Footprint Report]. Žiūrėta liepos 14 d. 2021. URL: https://online.swedbank.se/ConditionsEarchive/download?bankid=1111&id=WEBDOC-PPE1341732 Swedbank. n.d. Pusiaujo principai [Equatorial principles]. Žiūrėta birželio 10 d. 2021. URL: https://www.swedbank.com/sustainability/responsible-business/finance/equator-principles-.html

Swedbank Robur. 2020. Swedbank Robur klimato strategija [Swedbank Robur‘s Climate Strategy]. Žiūrėta liepos 14 d. 2021. URL: https://internetbank.swedbank.se/ConditionsEarchive/download?bankid=1111&id=WEBDOC-PRODE61222857

Swedbank. n.d. Klimatas [Climate]. Žiūrėta liepos 14 d. 2021. URL: https://www.swedbank.com/sustainability/environment/climate.html

Swedbank Robur. 2011. Swedbank Robur pozicija dėl iškastinio aliejaus ir dujų [Swedbank Robur‘s Position on Production of Fossil Oil and Gas]. Žiūrėta liepos 14 d. 2021. URL: https://online.swedbank.se/ConditionsEarchive/download?bankid=1111&id=WEBDOC-PPE1340862

Swedbank. 2020. Aplinkos politika [Environmental Policy]. Žiūrėta liepos 14 d. 2021. URL: https://online.swedbank.se/ConditionsEarchive/download?bankid=1111&id=WEBDOC-PPE1341726

Swedbank. 2020. Sektoriaus gairės: Agrokultūra, Žuvininkystė ir gyvūnų gerovė [Sectorial Guidelines: Agriculture, Fisheries and Animal Welfare]. Žiūrėta liepos 14 d. 2021. URL: https://online.swedbank.se/ConditionsEarchive/download?bankid=1111&id=WEBDOCPPE1341785

Ekonominio bendravimo ir plėtros organizacija (OECD). 2019. OECD gairių tarptautinėms įmonėms metinė ataskaita [Annual Report on the OECD Guidelines for Multinational Enterprises]. Žiūrėta liepos 14 d. 2021. URL: http://mneguidelines.oecd.org/annualreportsontheguidelines.htm

Swedbank. 2021. Elgesio kodeksas [Code of Conduct]. Žiūrėta liepos 14 d. 2021. URL: https://internetbank.swedbank.se/ConditionsEarchive/download?bankid=1111&id=WEBDOC-PPE1340215 Women‘s Empowerment Principles. 2019. Swedbank. Žiūrėta liepos 14 d. 2021. URL: https://www.weps.org/company/swedbank

Swedbank Robur. 2020. Tvarios investicijos [Sustainable Investments]. Žiūrėta liepos 14 d. 2021. URL: https://internetbank.swedbank.se/ConditionsEarchive/download?bankid=1111&id=WEBDOC-PRODE82640068

United Nations Global Compact (UN Global Compact). 2021. Communication on Progress. Žiūrėta liepos 14 d. 2021. URL: https://www.unglobalcompact.org/participation/report/cop/create-and-submit/active/446487

International Finance Corporation (IFC). n.d. Našumo standartai [Performance Standarts]. Žiūrėta liepos 14 d. 2021. URL: https://www.ifc.org/wps/wcm/connect/Topics\_Ext\_Content/IFC\_External\_Corporate\_Site/Sustainability-At-IFC/PoliciesStandards/Performance-Standards Swedbank. 2020.

Tiekėjo elgesio kodas [Supplier code of conduct]. Žiūrėta liepos 14 d. 2021. URL: https://online.swedbank.se/ConditionsEarchive/download?bankid=1111&id=WEBDOC-PRODE25647249

Swedbank Robur. 2020. Pozicijos santrauka: Žmogaus teisės [Position Paper: Human Rights]. Žiūrėta liepos 14 d. 2021. URL: https://internetbank.swedbank.se/ConditionsEarchive/download?bankid=1111&id=WEBDOC-PRODE58282996

AB SEB bankas. 2019. Metinė ataskaita ir finansinės ataskaitos. [Annual Report and Financial Statements]. Žiūrėta liepos 14 d. 2021. URL: https://www.seb.lt/sites/default/files/web/pdf/AB%20SEB%20bankas%20Annual%20Report%20and%20Audited%20FS%202019.pdf

SEB. 2019. Tvarumo ataskaita [Sustainability report]. Žiūrėta liepos 14 d. 2021. URL: https://webapp.sebgroup.com/mb/mblib.nsf/alldocsbyunid/482846F5506649C7C12586A700511105/$FILE/seb\_sustainability\_report\_201 9.pdf 8

SEB Group 2019 Metinė ataskaita [Annual Report]. Žiūrėta liepos 14 d. 2021. URL: https://sebgroup.com/press/press-releases/2020/sebsannual-reporting-2019-published

SEB Group 2020. Metinis pranešimas ir finansinės ataskaitos 2020. Žiūrėta lapkričio 5 d. URL: https://www.seb.lt/sites/default/files/financial\_reports/SEB\_bankas\_AB\_FS\_LT\_2020\_20210310\_esigned.pdf

SEB. 2019. Aplinkos politika [Environmental Policy]. Žiūrėta liepos 14 d. 2021. URL: https://webapp.sebgroup.com/mb/mblib.nsf/alldocsbyunid/CBAA255D7EC51026C1257C28002FB11A/$FILE/Environmenal\_Policy.pdf

SEB. 2018. Žmogaus teisių politika [Human Rights Policy]. Žiūrėta liepos 14 d. 2021. URL: https://webapp.sebgroup.com/mb/mblib.nsf/alldocsbyunid/08FA32CDB08199F3C1257C29002C29E8/$FILE/Human\_Rights\_Policy.pdf

SEB. 2021. Iškastinio kuro politika [Fossil Fuel Policy]. Žiūrėta liepos 14 d. 2021. URL: https://webapp.sebgroup.com/mb/mblib.nsf/alldocsbyunid/80AF6A2E5F88CDC2C12586B1002E33C2/$FILE/sector\_policy\_fossil\_fuel.pdf

SEB. 2021. Įtraukties ir įvairovės politika [Inclusion and Diversity Policy]. Žiūrėta liepos 14 d. 2021. URL: https://webapp.sebgroup.com/mb/mblib.nsf/alldocsbyunid/738FF077B39B4B0BC12583C40046B68E/$FILE/inclusion\_diversity\_policy.pdf

SEB. 2020. Elgesio kodeksas [Code of Conduct]. Žiūrėta liepos 14 d. 2021. URL: https://webapp.sebgroup.com/mb/mblib.nsf/alldocsbyunid/88456DDF71E15C13C12583C500333D63/$FILE/code\_of\_conduct.pdf

SEB. 2021. Įmonių tvarumo politika [Corporate Sustainability Policy]. Žiūrėta liepos 14 d. 2021. URL: https://webapp.sebgroup.com/mb/mblib.nsf/alldocsbyunid/E2357DE3DB64EC1CC1257D7B0046506C/$FILE/Corp\_sustain.pdf

SEB. 2018. Tvarumo faktų knyga ir GRI indeksas[Sustainability Fact Book and GRI Index]. Žiūrėta liepos 14 d. 2021. URL: https://www.banktrack.org/download/sustainability\_fact\_book\_and\_gri\_index/seb\_cs\_factbook\_2018.pdf

SEB. 2020. Metinė ir tvarumo ataskaita [Annual & Sustainability Report]. Žiūrėta liepos 14 d. 2021. URL: https://webapp.sebgroup.com/mb/mblib.nsf/alldocsbyunid/BA2E5E1963C4203DC125869C0054821A/$FILE/annual\_report\_2020.pdf

SEB. 2021. Iškastinio kuro sektorių politika [Sector Policy on Fossil Fuels]. Žiūrėta liepos 14 d. 2021. URL: https://sebgroup.com/siteassets/cision/documents/2021/20210224-seb-strengthens-its-sector-policy-on-fossil-fuels-en-0-2868373.pdf

SEB. n.d. Pozicija dėl lobizmo ir neetiškos įtakos [Position on lobbying and unethical influence]. Žiūrėta liepos 14 d. 2021. URL: https://sebgroup.com/about-us/our-role-in-society/position-on-lobbying-and-unethical-influence

<https://sebgroup.com/sustainability/our-impact/our-material-impact-areas/our-approach-to-human-rights>

SEB 2021 Anti-korupcijos politika [Anti-corruption policy], Žiūrėta 2021 gruodžio 1 d., URL: https://webapp.sebgroup.com/mb/mblib.nsf/alldocsbyunid/B7B315DF3EDD490EC1258782004EE132/$FILE/anti\_corruption.pdf.pdf

SEB Angliakasybos ir metalų politika [Mining and Metals Sector Policy], Žiūrėta gruodžio 1 d., URL: <https://webapp.sebgroup.com/mb/mblib.nsf/alldocsbyunid/AA58A90D2F57C7F7C12586B1002E47CA/$FILE/sector_policy_mining_and_metals.pdf>

SEB Tiekėjo elgesio kodas [Code of conduct for suppliers], Žiūrėta gruodžio 1 d., URL: <https://webapp.sebgroup.com/mb/mblib.nsf/alldocsbyunid/4B354120B27F6AD5C12586B100358F87/$FILE/code_of_conduct_for_suppliers_to_seb_group_2021.pdf>

Luminor Bank AS. 2019. Metinė ataskaita[Annual Report]. Žiūrėta liepos 14 d. 2021. URL: https://luminor.ee/s3fspublic/documents/luminor-bank-as-annual-report-2019.pdf

Luminor. n.d. Draudimas [Insurance]. Žiūrėta liepos 14 d. 2021. URL: https://www.luminor.lt/en/private/insurance

Luminor. n.d. Įmonių socialinė atsakomybė [Corporate Social Responsibility in Luminor]. Žiūrėta liepos 14 d. 2021. URL: https://www.luminor.lt/en/corporate-social-responsibility-luminor

Luminor Holding AS. 2019. Rizikos valdymo ir kapitalo pakankamumo atskleidimo ataskaita [Risk Management and Capital Adequacy Disclosure (Pillar 3) Report]. Žiūrėta liepos 14 d. 2021. URL: https://luminor.ee/s3fspublic/documents/risk\_management\_and\_capital\_adequacy\_disclosure\_pillar\_3\_report\_q4\_2019.pdf

Luminor. n.d. Fondo kaina ir rezultatai [Fund Prices and Performance]. Žiūrėta liepos 14 d. 2021. URL: https://www.luminor.lt/en/private/fund-prices-and-performance

Luminor. 2019. Informacija investuotojams [Information to Investors]. Žiūrėta liepos 14 d. 2021. URL: https://www.luminor.lt/sites/default/files/dokumentai/bendri/mifid-information-for-investors-before-a-meeting-20190102.pdf

Luminor. 2019. Įprastos verslo sąlygos [General Business Terms]. Žiūrėta liepos 14 d. 2021. URL: https://www.luminor.lt/sites/default/files/dokumentai/salygos/luminor-general-business-terms-20190102.pdf Luminor. n.d. Įmonių socialinė atsakomybė

Luminor [Corporate Social Responsibility in Luminor]. Žiūrėta liepos 14 d. 2021. URL: https://luminor.ee/corporate-social-responsibility-luminor

Luminor. n.d. Valdymas ir vadyba [Governance and Management]. Žiūrėta liepos 14 d. 2021. URL: https://luminor.ee/governance

Medicinos bankas. 2019. Finansinė 2019 metų ataskaita [Financial Statement of 2019]. Žiūrėta liepos 14 d. 2021. URL: https://www.medbank.lt/en/about-the-bank/financial-statements

Medicinos bankas. 2020. Finansinė 2020 metų ataskaita [Financial Statement of 2020]. Žiūrėta liepos 14 d. 2021. URL: https://www.medbank.lt/en/about-the-bank/financial-statements

AB Šiaulių Bankas. 2019. Metinė AB Šiaulių Bankas ir banko grupės ataskaita. Žiūrėta liepos 14 d. 2021. URL: https://sb.lt/lt/investuotojams/finansine-info/ab-siauliu-banko-ir-banko-grupes-finansines-ataskaitos

AB Šiaulių Bankas. 2020. Metinė AB Šiaulių Bankas ir banko grupės ataskaita. Žiūrėta liepos 14 d. 2021. URL: https://sb.lt/lt/investuotojams/finansine-info/ab-siauliu-banko-ir-banko-grupes-finansines-ataskaitos

AB Šiaulių Bankas. n.d. Investiciniai fondai. Žiūrėta liepos 14 d. 2021. URL: https://sb.lt/lt/privatiems/investavimas/vertybiniu-popieriuprekyba/investiciniai-fondai

AB Šiaulių Bankas. n.d. Banko valdyba. Žiūrėta liepos 14 d. 2021. URL: https://sb.lt/lt/apie/struktura-ir-valdymas/banko-valdyba

AB Šiaulių Bankas. n.d. Banko stebėtojų taryba. Žiūrėta liepos 14 d. 2021. URL: <https://sb.lt/lt/apie/struktura-ir-valdymas/banko-stebetojutaryba>

Citadele (Lietuva). 2018. Metinė ataskaita. Žiūrėta liepos 14 d. 2021. URL: https://www.cblgroup.com/en/investors/financialreports/?utf8=%E2%9C%93&company\_id=7&year=2019#results

Citadele. n.d. About us. Žiūrėta liepos 14 d. 2021. URL: https://www.cblgroup.com/en/

AS Citadele. 2019. Tvarumo ataskaita [Sustainability Report]. Žiūrėta liepos 14 d. 2021. URL: https://www.cblgroup.com/files/pdf/sustainability\_report\_2019.pdf

AS Citadele. 2019. Rizikos valdymo ir kapitalo pakankamumo atskleidimo ataskaita [Risk Management and Capital Adequacy Report (Pillar 3)]. Žiūrėta liepos 14 d. 2021. URL: https://www.cblgroup.com/files/pdf/risk-report-2019-en.pdf

AS Citadele. 2020. Metinė ataskaita [Annual Report]. Žiūrėta gruodžio 28 d. 2021. URL: https://www.cblgroup.com/media/W1siZiIsIjIwMjEvMDMvMTEvOXVla215NmZkb19Bbm51YWxfcmVwb3J0XzIwMjAucGRmIl1d?sha=6bb4463ced6107a2

AS Citadele. 2021. Tvarumo ir 5sitraukimo politika [Sustainability and engagement policy]. Žiūrėta gruodžio 28 d. 2021. URL: <https://www.cblgroup.com/files/policy/ilgtspejas_un_iesaistisanas_politika_en.pdf>

AS Citadele. 2020. Rizikos valdymo ir tinkamumo ataskaita [Risk Management and Adequacy Report (3 Pillar Disclosures)]. Žiūrėta gruodžio 29 d. 2021. URL: <https://www.cblgroup.com/files/pdf/risk-report-2020-q4-en.pdf>

AS Citadele.2021. Tvarumas [Sustainability]. Žiūrėta gruodžio 29 d. 2021.URL: <https://www.cblam.lv/en/sustainability/>

Luminor. 2021. Luminoro tvarumo politika [Luminor’s sustainability policy]. Žiūrėta gruodžio 29 d.2021. URL: <https://www.luminor.lt/en/corporate-social-responsibility-luminor>

Carbon Disclosure Project (CDP). 2021. Atsakymai [Responses]. Žiūrėta gruodžio 29 d. 2021. URL: <https://www.cdp.net/en/responses?utf8=%E2%9C%93&queries%5Bname%5D=%C5%A0iauli%C5%B3+bankas>

Šiaulių bankas. n.d. Korupcijos prevencija [Corruption prevention]. Žiūrėta gruodžio 29 d. 2021. URL: <https://sb.lt/en/about/info/corruption-prevention>

Šiaulių bankas. N.d. Paramos pasiūlymai. Žiūrėta gruodžio 29 d. 2021. URL: <https://sb.lt/lt/rasykite/paramos-pasiulymai>

Šiaulių bankas. 2020. Metinė ataskaita [Annual Report]. Žiūrėta gruodžio 29 d. 2021.URL: <https://sb.lt/uploads/media/60656f6926b75/annual-2020.pdf>

Swedbank. 2021.Papirkinėjimo prevencijos ir korupcijos politika [Anti-Bribery and Corruption Policy]. Žiūrėta gruodžio 28 d. URL: <https://www.swedbank.com/sustainability/strategy-and-framework/policies/anti-bribery-corruption-policy.html>

Swedbank. 2021. Swedbank Group Policy on Anti-Money Laundering and Countering Terrorist Financing. Žiūrėta gruodžio 28 d. URL: <https://www.swedbank.com/sustainability/strategy-and-framework/policies/policy-aml-and-counter-terrorist-financing.html#:~:text=Swedbank%20has%20adopted%20a%20policy,to%20comply%20with%20applicable%20laws.&text=All%20international%20payments%20are%20also%20screened%20in%20real%20time%20regarding%20financial%20sanctions>.

Swedbank.2021. Swedbank Robur’s Exclusion Strategy. Žiūrėta gruodžio 28 d. URL: <https://internetbank.swedbank.se/ConditionsEarchive/download?bankid=1111&id=WEBDOC-PRODE71506187>

Swedbank. 2021. Sector Guidelines: Tobacco. Žiūrėta gruodžio 28 d. URL: https://online.swedbank.se/ConditionsEarchive/download?bankid=1111&id=WEBDOC-PPE1341788

Swedbank. 2021. Human Rights Policy. Žiūrėta gruodžio 28 d. URL: <https://online.swedbank.se/ConditionsEarchive/download?bankid=1111&id=WEBDOC-PPE1341666>

Swedbank. 2021. Swedbank Policy on Diversity and Inclusion. Žiūrėta gruodžio 28 d. URL: <https://online.swedbank.se/ConditionsEarchive/download?bankid=1111&id=WEBDOC-PPE1341739>

Swedbank. 2021. Geographical distribution Swedbank Group. Žiūrėta gruodžio 28 d. URL: <https://online.swedbank.se/ConditionsEarchive/download?bankid=1111&id=WEBDOC-PRODE54276546>

Swedbank. 2021. Swedbank Policy for Tax Management. Žiūrėta gruodžio 28 d. URL: <https://online.swedbank.se/ConditionsEarchive/download?bankid=1111&id=WEBDOC-PPE1341704>

Swedbank. 2021. Swedbank Robur’s Position Paper Taxation. Žiūrėta gruodžio 28 d. URL: <https://online.swedbank.se/ConditionsEarchive/download?bankid=1111&id=WEBDOC-PPE1340653>

Swedbank. 2021. Annual and Sustainability Report. Žiūrėta gruodžio 28 d. URL: <https://internetbank.swedbank.se/ConditionsEarchive/download?bankid=1111&id=WEBDOC-PRODE78501331>